APPLE INC.
SPORAZUM O MACOS I XCODE

MOLIMO, PAŽLJIVO PROČITAJTE OVAJ SPORAZUM O MACOS I XCODE (“LICENCA”) PRIJE UPOTREBE RAZVOJNOG SOFTVERA (DEFINIRANO ISPOD). UPOTREBOM RAZVOJNOG SOFTVERA PRISTAJETE OBVEZATI SE NA PRIDRŽAVANJE ODREDABA OVE LICENCE.  AKO PRISTUPATE RAZVOJNOM SOFTVERU ELEKTRONIČKI, POTVRDITE DA SE PRISTAJETE OBVEZATI NA PRIDRŽAVANJE ODREDABA OVE LICENCE KLIKOM NA “SLAŽEM SE”.  AKO SE NE SLAŽETE S ODREDBAMA OVE LICENCE, NEMOJTE KORISTITI RAZVOJNI SOFTVER I KLIKNITE NA “NE SLAŽEM SE”. 

VAŽNA NAPOMENA: Do mjere do koje se ovaj softver može koristiti za reprodukciju materijala, licenciran vam je samo za reproduciranje materijala koji nisu zaštićeni autorskim pravom, materijala za koje posjedujete autorska prava ili materijala za čije reproduciranje ste ovlašteni ili imate pravnu dozvolu. Posavjetujte se s pravnim savjetnikom ako niste sigurni u svoja prava za kopiranje bilo kakvih materijala.

1. Općenito. 
A. Softver, alati, uslužni programi, uzorak ili primjer koda, dokumentacija, sučelja, sadržaj, podaci i drugi materijali tvrtke Apple koji prate ovu Licencu bilo na disku, bilo tiskana ili elektronička dokumentacija, u memoriji samo za očitavanje ili na bilo kojem drugom mediju ili u bilo kojem drugom obliku (zajedno se nazivaju “razvojni softver”), nisu vam prodani, već su vam predani na uporabu od strane tvrtke Apple Inc. (“Apple”) i to samo sukladno odredbama ove Licence.  Apple i/ili ovlaštenici tvrtke Apple zadržavaju pravo vlasništva nad samim razvojnim softverom i zadržavaju sva prava koja vam izričito nisu odobrena. Odredbe ove licence vrijedit će za sve nadogradnje softvera koje pruža tvrtka Apple, a kojima se zamjenjuje i/ili dopunjuje originalni razvojni softver, osim ako uz takvu nadogradnju ne ide odvojena licenca pa će u tom slučaju vrijediti odredbe te licence. 

B. Naslov i prava na intelektualno vlasništvo u i na sadržaj koji se prikazuje ili mu se pristupa pomoću razvojnog softvera pripadaju vlasnicima sadržaja. Takav sadržaj može biti zaštićen autorskim pravima ili drugim zakonima i ugovorima o intelektualnom vlasništvu te može biti podložan uvjetima upotrebe trećih strana koje pružaju takav sadržaj. Ova Licenca vam ne dozvoljava nikakva prava za uporabu takvog sadržaja niti jamči da će vam takav sadržaj i nadalje biti dostupan.

2. Dopuštene upotrebe licence i ograničenja.
A. Licenca. Podložno odredbama i uvjetima ove Licence, omogućena vam je ograničena, neisključiva licenca za uporabu razvojnog softvera na računalima marke Apple za razvoj i testiranje aplikacijskog i drugog softvera. Možete izraditi samo onoliko kopija razvojnog softvera za internu upotrebu koliko vam je potrebno za upotrebu razvojnog softvera u skladu s ovom Licencom i distribuirati takve kopije samo svojim zaposlenicima čiji posao zahtijeva upotrebu razvojnog softvera, pod uvjetom da na svakoj kopiji razvojnog softvera ili bilo kojeg njegovog dijela reproducirate autorsko pravo ili druge obavijesti o vlasništvu sadržane na originalu. 

B. Ostala ograničenja upotrebe. Odobrenja utvrđena ovom licencom ne dopuštaju instaliranje, upotrebu ili pokretanje razvojnog softvera na bilo kojem računalu koje nije marke Apple ili omogućavanje tih radnji drugima, s čim se vi slažete. Osim kako je izričito dopušteno uvjetima ove Licence ili drugačije licencirano od strane tvrtke Apple: (i) samo jedan korisnik smije koristiti razvojni softver istovremeno i (ii) ne smijete učiniti razvojni softver dostupnim putem mreže, gdje bi se mogao pokrenuti ili koristiti na više računala u isto vrijeme. Ne smijete iznajmljivati, unajmljivati, posuđivati, prodavati, podlicencirati ili na druge načine redistribuirati razvojni softver ili na bilo koji neovlašteni način iskorištavati bilo koje usluge koje razvojni softver nudi. 

C. Obrnuti inženjering nije dopušten; Ograničenja. Ne smijete i suglasni ste da nećete umnožavati (osim kako je izričito dozvoljeno ovom Licencom), rastavljati, obavljati obrnuti inženjering, rasklapati, pokušati izvlačiti izvorni kôd, dešifrirati, preinačiti, izrađivati inačice razvojnog softvera ili bilo kojih usluga koje razvojni softver nudi, ili bilo koji njegov dio (osim i samo u opsegu do kojeg je unaprijed utvrđeno ograničenje zabranjeno pozitivnim zakonskim propisima ili u opsegu do kojeg je dopušteno uvjetima licenciranja kojima je utvrđena upotreba komponenti otvorenog koda ili uzorka koda) niti omogućavati drugima da čine isto. 

D. Uzorak koda. Određeni dijelovi razvojnog softvera sastoje se od uzorka ili primjera koda koje isporučuje tvrtka Apple (“uzorak koda”). Možete koristiti, reproducirati, preinačiti i redistribuirati takav uzorak koda samo u skladu s odredbama licence takvih uzoraka kodova ili povezane projekte.

E. Razvojni softver QuickTime. Možete koristiti razvojni softver QuickTime samo za razvijanje aplikacijskog softvera koji je kompatibilan s i radi na podržanim macOS i/ili Windows platformama s instaliranim programom QuickTime. Vaša softverska aplikacija ne smije ometati funkcionalnost programa QuickTime Player ili QuickTime Plug-In, uključujući bez ograničenja povezanost vrsta datoteka ili MIME vrsta koje su registrirane na QuickTime.

F. Upotreba slika koje pruža sustav. Slike koje pruža sustav u vlasništvu tvrtke Apple i dokumentirane kao takve u Human Interface Guidelines za macOS i iOS tvrtke Apple (“slike koje pruža sustav”) su vam licencirane isključivo za razvijanje macOS i iOS aplikacija, odnoso, uporabu razvojnog softvera. Nakon poništenja ove Licence, možete nastaviti distribuirati slike koje pruža sustav onako kako su se koristile u softveru koji ste razvili pomoću razvojnog softvera, no slažete se da ćete tvrtki Apple na zahtjev isporučiti kopiju takvog softvera koji ste razvili pomoću razvojnog softvera koji uključuje bilo koje slike koje pruža sustav tako da tvrtka Apple, po vlastitom nahođenju, može procijeniti je li vaša primjena slika koje pruža sustav u skladu s ovim odredbama.

G. Lokacijske usluge; Odobrenja. 
1. Tvrtka Apple vam može omogućiti pristup određenim aplikacijskim programskim sučeljima (API) koji se zasnivaju na lokaciji (npr. Core Location) koje tvrtka Apple bilježi (“lokacijski API”) putem razvojnog softvera.  Podložno ovim odredbama i uvjetima, možete koristiti takve API i usluge samo kako biste softverskim programima koje razvijete za upotrebu na macOS (“aplikacije”) omogućili pristup lokacijskim podacima (npr. geografski položaj računala korisnika u stvarnom vremenu) onih korisnika koji pristanu na takav pristup. Za aplikacije koje koriste lokacijske API ili na drugi način pružaju usluge koje se zasnivaju na lokaciji, slažete se da takve aplikacije neće biti osmišljene ili plasirane na tržište za automatsku ili samostalnu kontrolu ponašanja vozila ili u svrhe u slučaju nužde ili spašavanje života. Uz to, aplikacije koje nude usluge ili funkcije koje se zasnivaju na lokaciji moraju obavijestiti i dobiti odobrenje od pojedinca prije nego što aplikacija prikupi, prenese ili na drugi način koristi njegove ili njezine lokacijske podatke. Za aplikacije koje koriste lokacijski API za navigaciju u stvarnom vremenu (uključujući bez ograničenja navigaciju skretanje po skretanje i drugo navigiranje koje je omogućeno uporabom senzora), morate imati licencni ugovor s krajnjim korisnikom koji uključuje sljedeću napomenu: UPOTREBA OVE APLIKACIJE ZA NAVIGACIJU U STVARNOM VREMENU JE NA VLASTITU ODGOVORNOST. LOKACIJSKI PODACI MOŽDA NEĆE BITI TOČNI.

2. Slažete se da ni vi niti vaše aplikacije nećete onemogućiti, premostiti ili na drugi način ometati alarme, upozorenja, ploče za prikaz, ploče za pristanak sustava i sl. koje je implementirala tvrtka Apple, uključujući bez ograničenja one namijenjene za obavještavanje korisnika da se njegovi lokacijski podaci prikupljaju, prenose, održavaju, obrađuju ili koriste ili se to namjerava kako bi se dobio pristanak za takvu upotrebu.  Ako se pristanak ne dobije ili povuče, vi i vaše aplikacije ne smijete prikupljati, prenositi, održavati, obrađivati ili koristiti lokacijske podatke korisnika putem lokacijskih API. Shvaćate i suglasni ste da vi i vaše aplikacije morate biti u skladu sa svim važećim kaznenim, građanskim zakonima i zakonskim propisima (uključujući zakone i propise o privatnosti, prikupljanju podataka i lokacijskim uslugama) u svim zemljama u koje vaše aplikacije mogu biti isporučene.  Snosite isključivu odgovornost, a tvrtka Apple nema nikakvu odgovornost niti obvezu, za sva potraživanja, sporove, obveze, gubitke, štete, naknade i troškove koji proizlaze iz, povezani su ili se mogu pripisati, ili se na druge načine odnose na vaše aplikacije, uključujući bez ograničenja upotrebu lokacijskih API od strane vaših aplikacija.

H. Usklađenost sa zakonima. Slažete se da ćete koristiti razvojni softver i usluge u skladu sa svim važećim zakonima, uključujući i lokalne zakone zemlje ili regije u kojoj prebivate ili u kojoj preuzimate ili koristite razvojni softver i usluge.

3. Prijenos. Možete provesti jednokratni trajni prijenos svih vaših odobrenih prava za razvojni softver (u izvornom obliku kakav je izdao Apple) na drugu osobu, pod uvjetima: (a) prijenos treba uključivati sav razvojni softver, uključujući sve komponente i ovu Licencu; (b) ne smijete zadržati nikakve kopije razvojnog softvera, cjelovite ili u dijelovima, uključujući kopije pohranjene na računalu ili drugom uređaju za pohranu; i (c) osoba koja prima razvojni softver treba prihvatiti odredbe i uvjete navedene u ovoj Licenci. Ne smijete prenositi razvojni softver koji je preinačen ili zamijenjen u skladu s odjeljkom 13 u nastavku. Sve komponente razvojnog softvera pružaju se kao dio paketa te se ne smiju odvajati od paketa i distribuirati kao samostalne aplikacije.

4. Pristanak na upotrebu podataka.
A. Dijagnostički podaci i podaci o uporabi. Pristanete li dopustiti prikupljanje dijagnostičkih i podataka o uporabi, suglasni ste da tvrtka Apple, njezine podružnice i agenti mogu prikupljati, zadržati, obrađivati i upotrebljavati dijagnostičke, tehničke, uporabne i povezane informacije, uključujući bez ograničenja jedinstvene identifikatore sustava ili hardvera, informacije o vašem računalu, sistemskom i aplikacijskom softveru te perifernim uređajima, koje se periodički prikupljaju kako bi se omogućili i poboljšali Apple proizvodi i usluge, kako bi se omogućila priprema nadogradnji softvera, korisnička podrška za proizvode i ostale usluge (ako ih ima) vezane uz razvojni softver, kao i za potvrdu pridržavanja odredbi ove licence. Možete promijeniti postavke za prikupljanje za Dijagnostiku i uporabu u bilo kojem trenutku tako da odete na postavku Dijagnostika i uporaba na vašem računalu i odznačite potvrdnu kućicu. Postavka Dijagnostika i uporaba može se pronaći u prozoru Sigurnost i privatnost u Postavkama sustava. Apple može upotrebljavati ove informacije ako su one prikupljene anonimno, u obliku koji vas osobno ne identificira, u svrhu opisanu iznad. Kako bi se partnerima tvrtke Apple i razvojnim inženjerima drugih osoba omogućilo da poboljšaju svoj softver, hardver i usluge dizajnirane za uporabu s Appleovim proizvodima, Apple također može bilo kojem takvom partneru ili razvojnom inženjeru drugih osoba dostaviti podskup dijagnostičkih podataka koji su važni za softver, hardver i/ili usluge tog partnera ili razvojnog inženjera, dok god su ti dijagnostički podaci u obliku koji vas osobno ne identificira. 

B. Pravila privatnosti. Vašim informacijama će se u svako vrijeme upravljati u skladu s Apple pravilima privatnosti, koja su referencom inkorporirana u ovu licencu i mogu se pregledati na adresi: http://www.apple.com/legal/privacy/.

5. Usluge; Mac Developer Program.
A. Tvrtka Apple za vašu upotrebu omogućuje pristup uslugama putem razvojnog softvera.  Za upotrebu tih usluga možda će biti potreban pristup internetu i Apple ID, može zahtijevati od vas prihvaćanje dodatnih odredaba i može se dodatno naplaćivati. Ako se odlučite za upotrebu takvih usluga zajedno s razvojnim softverom, upotreba takvih usluga bit će podložna tim dodatnim odredbama i uvjetima (npr. upotreba razvojnih ID-a dobivenih s vašeg Apple Developer Program računa bit će podložna važećim odredbama Apple Developer Program za Developer ID-e), ali ova Licenca će se nastaviti primjenjivati na vašu upotrebu ovdje licenciranog razvojnog softvera. Ako želite predati aplikacije koje ste razvili u Mac App Store, tada se morate prijaviti kako biste se pridružili Mac Developer Program. Više informacija o Apple Developer Program dostupne su na http://developer.apple.com/. Tvrtka Apple zadržava pravo odbiti upis u bilo koji Developer Program u bilo koje vrijeme po vlastitom nahođenju. 

B. Suglasni ste da usluge sadrže vlasnički sadržaj, informacije i materijal koji je u vlasništvu tvrtke Apple i njezinih davatelja licence te je zaštićen važećim zakonom o intelektualnom vlasništvu i drugim zakonima te da nećete koristiti takav vlasnički sadržaj, informacije ili materijale ni na koji način osim za dopušteno korištenje usluga ili na bilo koji način koji nije u skladu s uvjetima ove Licence ili koji krši bilo kakva prava intelektualnog vlasništva drugih tvrtki ili tvrtke Apple. Osim ako to nije izričito dopušteno u važećim odredbama za usluge, suglasni ste da nećete reproducirati, preinačiti, iznajmljivati, unajmljivati, posuđivati, prodavati, distribuirati ili izrađivati prerađevine bazirane na uslugama na bilo koji način i da nećete ni na koji neovlašteni način iskorištavati usluge što među ostalim uključuje uporabu usluga za prijenos bilo kakvog zloćudnog softvera ili za prijestupe ili opterećenje kapaciteta mreže. 

C. Nadalje, usluge kojima se može pristupiti, prikazati ih se ili izraditi link na njih putem razvojnog softvera možda neće biti dostupne na svim jezicima niti u svim državama. Apple ne tvrdi da bi takve usluge bile prikladne ili dostupne za upotrebu na bilo kojoj lokaciji. Tvrtka Apple zadržava pravo izmjene, obustavljanja, uklanjanja ili onemogućavanja pristupa bilo kojim uslugama u bilo koje vrijeme. Tvrtka Apple ni u kojem slučaju neće biti odgovorna za uklanjanje ili onemogućavanje pristupa takvim uslugama ili bilo kakve nadogradnje, održavanje, jamstva, tehničku ili drugu podršku za takve usluge. Apple također može nametnuti ograničenja ili druge zabrane za upotrebu ili pristup uslugama, u bilo kojem slučaju bez najave ili odgovornosti.  Potvrđujete i suglasni ste da tvrtka Apple zadržava pravo otkazivanja ili onemogućavanja pristupa svim uslugama bilo od strane ili putem razvojnog softvera u bilo koje vrijeme po vlastitom nahođenju.

6. Poništenje. Ova Licenca na snazi je do poništenja. Vaša prava utvrđena ovom licencom automatski će biti poništena bez najave tvrtke Apple ako se ne pridržavate bilo kojih odredbi ove licence. Uz to, tvrtka Apple zadržava pravo poništiti ovu Licencu ako se objavi nova inačica softvera operacijskog sustava tvrtke Apple ili razvojnog softvera koja nije kompatibilna s ovom inačicom razvojnog softvera. Nakon poništenja ove Licence morate prekinuti svaku upotrebu razvojnog softvera i uništiti sve njegove cjelovite ili djelomične kopije. Odjeljci 2B, 2C, 4, 5B i 6 do 13 ove Licence ostaju na snazi i nakon takvog poništenja.

7. Odricanje od jamstava. 
A.	IZRIČITO POTVRĐUJETE I SUGLASNI STE DA, U MJERI DOZVOLJENOJ VAŽEĆIM ZAKONOM, UPOTREBLJAVATE RAZVOJNI SOFTVER I BILO KOJE USLUGE KOJE PRUŽA ILI KOJOJ SE PRISTUPA PUTEM RAZVOJNOG SOFTVERA NA VLASTITI RIZIK TE DA SNOSITE CJELOKUPNI RIZIK GLEDE ZADOVOLJAVAJUĆE KVALITETE, PERFORMANSE, TOČNOSTI I NASTOJANJA. 

B.	DO NAJVEĆE MJERE KOJA JE DOZVOLJENA PRIMJENJIVIM ZAKONOM, RAZVOJNI SOFTVER I USLUGE OMOGUĆENI SU “KAKVI JESU” I “KAO DOSTUPNI”, SA SVIM NEDOSTACIMA I BEZ JAMSTAVA IKAKVE VRSTE I APPLE I APPLEOVI OVLAŠTENICI (ZAJEDNO NAZVANI “APPLE” ZA POTREBE ODJELJAKA 7 I 8) SE OVIME ODRIČU SVIH JAMSTAVA I UVJETA U ODNOSU NA RAZVOJNI SOFTVER I USLUGE, BILO IZRAŽENIH, IMPLICIRANIH ILI ZAKONSKIH, UKLJUČUJUĆI BEZ OGRANIČENJA IMPLICIRANA JAMSTVA I/ILI UVJETE PRODAJE, ZADOVOLJAVAJUĆU KVALITETU, PRIKLADNOST ZA ODREĐENU SVRHU, TOČNOST, TIHO UŽIVANJE I NEPOVREDIVOST PRAVA DRUGIH STRANA. 

C.	APPLE NE JAMČI ZA NEPOSTOJANJE OMETANJA VAŠEG UŽIVANJA U RAZVOJNOM SOFTVERU ILI USLUGAMA, NITI DA ĆE FUNKCIJE SADRŽANE U, ILI USLUGE KOJE PRUŽA ILI OSIGURAVA RAZVOJNI SOFTVER BITI U SKLADU S VAŠIM ZAHTJEVIMA, DA ĆE RAD RAZVOJNOG SOFTVERA ILI USLUGA BITI NEOMETAN ILI BEZ POGREŠAKA, DA ĆE BILO KOJE USLUGE I DALJE BITI DOSTUPNE, DA ĆE RAZVOJNI SOFTVER ILI USLUGE BITI KOMPATIBILNE ILI RADITI S BILO KOJIM SOFTVEROM, APLIKACIJAMA ILI USLUGAMA DRUGIH OSOBA ILI DA ĆE GREŠKE U RAZVOJNOM SOFTVERU ILI USLUGAMA BITI ISPRAVLJENE. INSTALACIJA OVOG RAZVOJNOG SOFTVERA MOŽE UTJECATI NA UPOTREBLJIVOST SOFTVERA, APLIKACIJA ILI USLUGA TREĆIH STRANA KAO I DRUGIH APPLE PROIZVODA ILI USLUGA.

D.	NADALJE, POTVRĐUJETE DA RAZVOJNI SOFTVER I USLUGE NISU NAMIJENJENI ILI PRIKLADNI ZA UPORABU U SITUACIJAMA ILI OKRUŽENJIMA GDJE KVAR ILI NEPRAVOVREMENOST, ILI POGREŠKE ILI NETOČNOSTI U SADRŽAJU, PODACIMA ILI INFORMACIJAMA KOJE PRUŽA RAZVOJNI SOFTVER ILI USLUGE MOGU DOVESTI DO SMRTI, OZLJEĐIVANJA LJUDI, VELIKE MATERIJALNE ŠTETE ILI ONEČIŠĆENJA OKOLIŠA ŠTO MEĐU OSTALIM UKLJUČUJE RAD NUKLEARNIH POSTROJENJA, NAVIGACIJU ZRAKOPLOVA ILI KOMUNIKACIJSKE SUSTAVE, KONTROLU ZRAČNOG PROMETA, ODRŽAVANJE ŽIVOTA ILI SUSTAVE NAORUŽANJA. 

E.	NIKAKVA USMENA ILI PISANA INFORMACIJA ILI SAVJET KOJI PRUŽI APPLE ILI APPLEOV OVLAŠTENI PREDSTAVNIK NEĆE PREDSTAVLJATI JAMSTVO. AKO SE POKAŽE DA SU RAZVOJNI SOFTVER ILI USLUGE NEISPRAVNI, PREUZIMATE CIJELI IZNOS CIJENE SVIH POTREBNIH SERVISIRANJA, POPRAVAKA ILI KOREKCIJA. ODREĐENI PRAVNI SUSTAVI NE DOPUŠTAJU IZUZIMANJE IMPLICIRANIH JAMSTAVA ILI OGRANIČENJE PRIMIJENJENIH STATUTARNIH PRAVA POTROŠAČA, STOGA SE GORE NAVEDENA IZUZIMANJA I OGRANIČENJA MOŽDA NE ODNOSE NA VAS. 

8. Ograničenje odgovornosti. DO MJERE DO KOJE NIJE ZABRANJENO ZAKONOM, NI U KOJEM SLUČAJU APPLE NEĆE BITI ODGOVORAN ZA OZLJEĐIVANJE LJUDI ILI ZA BILO KOJU NENAMJERNU, POSEBNU, NEIZRAVNU ILI POSLJEDIČNU ŠTETU, UKLJUČUJUĆI BEZ OGRANIČENJA, ŠTETU USLIJED GUBITKA PROFITA, OŠTEĆIVANJA ILI GUBITKA PODATAKA, NEMOGUĆNOSTI PRENOŠENJA ILI PRIMANJA BILO KAKVIH PODATAKA, USLIJED PREKIDA U POSLOVANJU ILI ZA BILO KOJU DRUGU KOMERCIJALNU ŠTETU ILI GUBITKE, KOJI MOGU NASTATI USLIJED ILI BITI U VEZI S VAŠOM UPORABOM ILI NEMOGUĆNOŠĆU UPORABE RAZVOJNOG SOFTVERA ILI USLUGA ILI BILO KOJIH SOFTVERA, APLIKACIJA ILI USLUGA DRUGIH PROIZVOĐAČA U KOMBINACIJI S RAZVOJNIM SOFTVEROM ILI USLUGAMA, BEZ OBZIRA NA UZROK I BEZ OBZIRA NA OSNOVU ODGOVORNOSTI (UGOVOR, DELIKT ILI NEŠTO DRUGO), ČAK I AKO JE APPLE OBAVIJEŠTEN O MOGUĆNOSTI NASTANKA TAKVE ŠTETE. ODREĐENI PRAVNI SUSTAVI NE DOPUŠTAJU ISKLJUČENJE ILI OGRANIČENJE ODGOVORNOSTI ZA OZLJEĐIVANJE LJUDI ILI ZA NENAMJERNE ILI POSLJEDIČNE ŠTETE, STOGA SE OVO OGRANIČENJE MOŽDA NE ODNOSI NA VAS. Ni u kojem slučaju neće ukupna obveza tvrtke Apple prema vama, za sve nastale štete (osim onih koje može zahtijevati primjenjiv zakon u slučajevima koji se tiču ozljeđivanja ljudi) biti veća od pedeset dolara (50,00 $). Prethodno spomenuta ograničenja primijenit će se čak i ako gore navedena pravna sredstva ne ispune svoju osnovnu svrhu.

9. Kontrola izvoza. Ne smijete upotrebljavati ili na bilo koji drugi način izvoziti ili ponovno izvoziti razvojni softver osim kako je određeno zakonom SAD-a i zakonima pravnih sustava u kojima je razvojni softver nabavljen. Posebno, ali bez ograničenja, razvojni softver ne smije se izvoziti ili ponovno izvoziti u (a) zemlje koje su pod embargom SAD-a ili (b) bilo kome tko se nalazi na popisu Posebno određenih državljana američkog resora državne blagajne ili na popisu Odreknutih osoba ili entiteta američkog resora trgovine. Upotrebom razvojnog softvera zastupate i jamčite da se ne nalazite u niti jednoj takvoj zemlji ili na bilo kojem takvom popisu. Također se slažete da nećete upotrebljavati razvojni softver u bilo kakve svrhe koje su zabranjene zakonom SAD-a, uključujući bez ograničenja, razvoj, dizajn, izradu ili proizvodnju projektila, nuklearnog, kemijskog ili biološkog oružja.

10. Krajnji korisnici u sektoru javne uprave. Razvojni softver i povezana dokumentacija su “komercijalni predmeti”, kako je taj naziv definiran pri 48 C.F.R. §2.101, koji se sastoje od “komercijalnog računalnog softvera” i “komercijalne računalne softverske dokumentacije”, kako se ti nazivi koriste u 48 C.F.R. §12.212 ili 48 C.F.R. §227.7202, kako je primjenjivo. U skladu s 48 C.F.R. §12.212 ili 48 C.F.R. §227.7202-1 do 227.7202-4, kako je primjenjivo, komercijalni računalni softver i komercijalna računalna softverska dokumentacija odobrene su krajnjim korisnicima u sektoru američke javne uprave (a) samo kao komercijalni predmeti i (b) sa samo onim pravima koja su odobrena svim ostalim krajnjim korisnicima sukladno ovdje navedenim propisima i uvjetima. Neobjavljena prava pridržana su u skladu sa zakonima o autorskom pravu SAD-a.

11. Nadležnost i djelomična ništavnost. Na ovu licencu primjenjivat će se zakoni države Kalifornije, isključujući konflikte zakonskih principa. Na ovu licencu neće se primjenjivati Konvencija Ujedinjenih Naroda o sporazumima za međunarodnu prodaju dobara, primjena koje je izričito isključena. Ako iz bilo kojeg razloga sud ili mjerodavno zakonodavstvo zaključi da je bilo koja odredba ili neki njen dio ništavan, preostali dio ove licence ostaje djelovati u punoj snazi.  

12. Cjelokupni sporazum; mjerodavni jezik. Ova Licenca predstavlja cjelokupni sporazum između vas i tvrtke Apple u pogledu uporabe ovdje licenciranog razvojnog softvera i zamjenjuje sve prijašnje ili sadašnje sporazume u vezi predmeta ovog sporazuma. Nikakvi dodaci ili preinake na ovoj Licenci neće biti obvezujući osim ako su napisani i potpisani od strane tvrtke Apple.  Strane potvrđuju da su zatražili da se ova Licenca i sva povezana dokumentacije izrade na engleskom jeziku.

13. Priznanje trećim stranama. 
A. Tvrtka Apple je na svojim internetskim stranicama za otvoreni kod (http://www.opensource.apple.com/) stavila ili će staviti na raspolaganje određene komponente razvojnog softvera i programa otvorenog koda drugih osoba uključenih u razvojni softver (zajednički nazvane “komponente otvorenog koda”). Promijeniti ili zamijeniti možete samo te komponente otvorenog koda, pod uvjetom da: (i) se rezultirajući promijenjeni razvojni softver upotrebljava u skladu s prethodno navedenim odobrenim primjenama; i (ii) inače se slažete s odredbama ove licence i svim primjenjivim uvjetima licence koji reguliraju upotrebu komponenti otvorenog koda. Apple nije dužan pružiti bilo kakva ažuriranja, održavanje, jamstvo, tehničku ili drugu podršku ili usluge za rezultirajući promijenjeni razvojni softver. Vi izričito potvrđujete da su neispravnost ili oštećenje Apple hardvera prouzročeni mijenjanjem komponenti otvorenog koda razvojnog softvera isključeni iz uvjeta jamstva za Apple hardver.

B. Određene softverske biblioteke i drugi softver trećih strana uključeni s razvojnim softverom su slobodan softver i licencirani su u skladu s odredbama GNU-ove Opće javne licence (GPL) ili GNU-ove Niže opće javne licence/za biblioteke (LGPL), ovisno o slučaju. Možete dobiti potpunu strojno čitljivu kopiju izvornog koda takvog slobodnog softvera pod uvjetima GPL ili LGPL, ovisno o slučaju, bez troškova osim troška medija, prijevoza i rukovanja, na temelju pisanog zahtjeva tvrtki Apple. GPL/LGPL softver se distribuira u nadi da će biti koristan, ali BEZ IKAKVOG JAMSTVA, čak i bez impliciranog jamstva PRODAJE ili PRIKLADNOSTI ZA ODREĐENU SVRHU. Kopija GPL-a i LGPL-a uključena je s razvojnim softverom.

C. Razvojni softver uključuje određeni softver licenciran pod IBM javnom licencom inačica 1.0 (IPL) ili skupnom javnom licencom inačica 1.0 (CPL). Kopija izvornog koda za softver licenciran pod IPL-om i CPL-om nalazi se u repozitoriju otvorenih kodova tvrtke Apple. Pogledajte internetsku stranicu otvorenih kodova tvrtke Apple (<http://www.opensource.apple.com>/) za informacije o dobivanju izvornog koda. IPL I CPL SOFTVER OMOGUĆEN JE “KAKAV JE”, BEZ JAMSTAVA ILI USLUGA IKAKVE VRSTE, BILO IZRAŽENIH ILI IMPLICIRANIH, UKLJUČUJUĆI BEZ OGRANIČENJA SVA JAMSTVA ILI UVJETE NASLOVA, NEPOVREDIVOSTI, PRODAJE ILI PRIKLADNOSTI ZA ODREĐENU SVRHU.  APPLE, IBM I DRUGI SURADNICI IPL I CPL SOFTVERA NEĆE BITI ODGOVORNI ZA IZRAVNU, NEIZRAVNU, NENAMJERNU, POSEBNU, KAZNENU ILI POSLJEDIČNU ŠTETU (UKLJUČUJUĆI BEZ OGRANIČENJA ŠTETU USLIJED GUBITKA PROFITA), BEZ OBZIRA NA UZROK I NA OSNOVU ODGOVORNOSTI, BILO TO PREMA UGOVORU, STROGOJ ODGOVORNOSTI ILI DELIKTE (UKLJUČUJUĆI NEMAR ILI DRUGO), KOJE MOGU NASTATI USLIJED UPORABE ILI DISTRIBUCIJE IPL I CPL SOFTVERA ILI OSTVARIVANJA BILO KAKVIH OVDJE DODIJELJENIH PRAVA, ČAK I DA SU OBAVIJEŠTENI O MOGUĆNOSTI NASTANKA TAKVE ŠTETE.

EA1422
25.08.2016.